hippocrates-et-corpus-hippocraticum.de-articulis 40
40 . Ἢν δὲ οὖς κατεαγῇ , ἐπιδέσιες μὲν πᾶσαι πολέμιαι · οὐ γὰρ οὕτω τις χαλαρὸν περιβάλλοι · ἢν δὲ μᾶλλον πιέζῃ , πλέον κακὸν ἐργάζεται · ἐπεὶ καὶ ὑγιὲς οὖς , ἐπιδέσει πιεχθὲν , ὀδυνηρὸν καὶ σφυγματῶδες καὶ πυρετῶδες γίνεται . Ἀτὰρ καὶ τὰ ἐπιπλάσματα , κάκιστα μὲν τὰ βαρύτατα τὸ ἐπίπαν · ἀτὰρ καὶ τὰ πλεῖστα φλαῦρα καὶ ἀποστατικὰ , καὶ μύξαν τε ὑποποιέει πλείω , κἄπειτα ἐκπυήσιας ἀσηράς · τούτων δὲ ἥκιστα οὖς κατεαγὲν προσδέεται · ἄγχιστα μὴν , εἴπερ χρὴ , τὸ γλίσχρον ἄλητον · χρὴ δὲ μηδὲ τοῦτο βάρος ἔχειν . Ψαύειν δὲ ὡς ἥκιστα ξυμφέρει · ἀγαθὸν γὰρ φάρμακόν ἐστιν ἐνίοτε καὶ τὸ μηδὲν προσφέρειν καὶ πρὸς οὖς καὶ πρὸς ἄλλα πολλά . Χρὴ δὲ καὶ τὴν ἐπικοίμησιν φυλάσσεσθαι · τὸ δὲ σῶμα ἰσχναίνειν , καὶ μᾶλλον , ᾧ ἂν κίνδυνος ἔῃ ἔμπυον τὸ οὖς γενέσθαι · ἄμεινον δὲ καὶ μαλθάξαι τὴν κοιλίην · ἢν δὲ καὶ εὐήμετος ἔῃ , ἐμέειν ἀπὸ συρμαίσμοῦ . Ἢν δὲ ἐς ἐμπύησιν ἔλθῃ , ταχέως μὲν οὐ χρὴ στομοῦν · πολλὰ γὰρ καὶ τῶν δοκεόντων ἐκπυέεσθαι ἀναπίνεταί ποτε , κἢν μηδέν τις καταπλάσῃ . Ἢν δὲ ἀναγκασθῇ στομῶσαι , τάχιστα μὲν ὑγιὲς γίνεται , ἤν τις πέρην διακαύσῃ · εἰδέναι μέντοι χρὴ σαφῶς , ὅτι κυλλὸν ἔσται τὸ οὖς καὶ μεῖον τοῦ ἑτέρου , ἦν πέρην διακαυθῇ . Ἢν δὲ μὴ πέρην καίηται , τάμνειν χρὴ τὸ μετέωρον , μὴ πάνυ σμικρὴν τομήν · διὰ παχυτέρου μὴν καὶ τὸ πῦον εὑρίσκεται , ἢ ὡς ἄν τις δοκέοι · ὡς δ᾿ ἐν κεφαλαίῳ εἰπεῖν , καὶ πάντα τἄλλα τὰ μυξώδεα καὶ μυξοποιὰ , ἅτε γλίσχρα ἐόντα , ὑποθιγγανόμενα διολισθάνει ταχέως ὑπὸ τοὺς δακτύλους καὶ ἔνθα καὶ ἔνθα · διὰ τοῦτο διὰ παχυτέρου εὑρίσκουσι τὰ τοιαῦτα οἱ ἰητροὶ , ἢ ὡς οἴονται · ἐπεὶ καὶ τῶν γαγγλιωδέων ἔνια , ὅσα ἂν πλαδαρὰ ἔῃ , καὶ μυξώδεα σάρκα ἔχῃ , πολλοὶ στομοῦσιν , οἰόμενοι ῥεῦμα ἀνευρήσειν ἐς τὰ τοιαῦτα · ἡ μὲν οὖν γνώμη τοῦ ἰητροῦ ἐξαπατᾶται · τῷ δὲ πρήγματι τῷ τοιούτῳ οὐδεμία βλάβη στομωθέντι . Ὅσα δὲ ὑδατώδεα χωρία ἐστὶν , ἢ μύξης πεπληρωμένα , καὶ ἐν οἵοισι χωρίοισιν ἕκαστα θάνατον φέρει στομούμενα , ἢ καὶ ἀλλοίας βλάβασ , περὶ τούτων ἐν ἄλλῳ λόγῳ γεγράψεται . Ὅταν οὖν τάμῃ τις τὸ οὖς , πάντων μὲν καταπλασμάτων , πάσης τε μοτώσιος ἀπέχεσθαι χρή · ἰητρεύειν δὲ ἢ ἐναίμῳ , ἢ ἄλλῳ τῳ , ὅ τι μήτε βάρος , μήτε πόνον παρασχήσει · ἢν γὰρ ὁ χόνδρος ἄρξηται ψιλοῦσθαι , καὶ ὑποστάσιας ἴσχῃ , ὀχλῶδες · γίγνεται δὲ τοῦτο δι᾿ ἐκείνας τὰς ἰήσιας . Πάντων δὲ τῶν παλιγκοτησάντων ἡ πέρην διάκαυσις αὐταρκέστατον .
Lemmas: 40 . ἐάν δέ οὖς κατάγνυμι , ἐπίδεσις μέν πᾶς πολέμιος · οὐ γάρ οὕτως τις χαλαρός περιβάλλω · ἐάν δέ μάλα πιέζω , πολύς κακός ἐργάζομαι · ἐπεί καί ὑγιής οὖς , ἐπίδεσις πιέζω , ὀδυνηρός καί σφυγματώδης καί πυρετώδης γίγνομαι . ἀτάρ καί ὁ ἐπίπλασμα , κακός μέν ὁ βαρύς ὁ ἐπίπαν · ἀτάρ καί ὁ πολύς φλαῦρος καί ἀποστατικός , καί μύξα τε ὑποποιέω πολύς , ἔπειτα ἐκπύησις ἀσηρός · οὗτος δέ ἦκα οὖς κατάγνυμι προσδέω · ἄγχιστος μήν , εἴπερ χρή , ὁ γλίσχρος ἄλητον · χρή δέ μηδέ οὗτος βάρος ἔχω . ψαύω δέ ὡς ἦκα συμφέρω · ἀγαθός γάρ φάρμακον εἰμί ἐνίοτε καί ὁ μηδείς προσφέρω καί πρός οὖς καί πρός ἄλλος πολύς . χρή δέ καί ὁ ἐπικοίμησις φυλάσσω · ὁ δέ σῶμα ἰσχναίνω , καί μάλα , ὅς ἄν κίνδυνος εἰμί ἔμπυος ὁ οὖς γίγνομαι · ἀγαθός δέ καί μαλθάσσω ὁ κοιλία · ἐάν δέ καί εὐήμετος εἰμί , ἐμέω ἀπό συρμαίσμός . ἐάν δέ εἰς ἐμπύησις ἔρχομαι , ταχύς μέν οὐ χρή στομόω · πολύς γάρ καί ὁ δοκέω ἐκπυέω ἀναπίνω ποτέ , ἐάν μηδείς τις καταπλάσσω . ἐάν δέ ἀναγκάζω στομόω , ταχύς μέν ὑγιής γίγνομαι , ἐάν τις πέραν διακαίω · οἶδα μέντοι χρή σαφής , ὅτι κυλλός εἰμί ὁ οὖς καί μείων ὁ ἕτερος , εἰμί πέραν διακαίω . ἐάν δέ μή πέραν καίω , τέμνω χρή ὁ μετέωρος , μή πάνυ μικρός τομή · διά παχύς μήν καί ὁ πυός εὑρίσκω , ἤ ὡς ἄν τις δοκέω · ὡς δέ ἐν κεφάλαιος λέγω , καί πᾶς ἄλλος ὁ μυξώδης καί μυξοποιός , ἅτε γλίσχρος εἰμί , ὑποθιγγάνω διολισθάνω ταχύς ὑπό ὁ δάκτυλος καί ἔνθα καί ἔνθα · διά οὗτος διά παχύς εὑρίσκω ὁ τοιοῦτος ὁ ἰατρός , ἤ ὡς οἴομαι · ἐπεί καί ὁ γαγγλιώδης ἔνιοι , ὅσος ἄν πλαδαρός εἰμί , καί μυξώδης σάρξ ἔχω , πολύς στομόω , οἴομαι ῥεῦμα ἀνευρίσκω εἰς ὁ τοιοῦτος · ὁ μέν οὖν γνώμη ὁ ἰατρός ἐξαπατάω · ὁ δέ πρᾶγμα ὁ τοιοῦτος οὐδείς βλάβη στομόω . ὅσος δέ ὑδατώδης χωρίον εἰμί , ἤ μύξα πληρόω , καί ἐν οἷος χωρίον ἕκαστος θάνατος φέρω στομόω , ἤ καί ἀλλοῖος βλάβη , περί οὗτος ἐν ἄλλος λόγος γράφω . ὅταν οὖν τέμνω τις ὁ οὖς , πᾶς μέν κατάπλασμα , πᾶς τε μότωσις ἀπέχω χρή · ἰατρεύω δέ ἤ ἔναιμος , ἤ ἄλλος τις , ὅς τις μήτε βάρος , μήτε πόνος παρέχω · ἐάν γάρ ὁ χόνδρος ἄρχω ψιλόω , καί ὑπόστασις ἴσχω , ὀχλώδης · γίγνομαι δέ οὗτος διά ἐκεῖνος ὁ ἴασις . πᾶς δέ ὁ παλιγκοτέω ὁ πέραν διάκαυσις αὐτάρκης .